พายุไต้ฝุ่นหะลอง (พ.ศ. 2562)

พายุไต้ฝุ่นหะลอง  () เป็นพายุไต้ฝุ่นทีมีความรุนแรงที่สุดในฤดูพายุไต้ฝุ่นแปซิฟิก พ.ศ. 2562 และเป็นพายุหมุนเขตร้อนที่มีความรุนแรงที่สุดในโลกประจำปี พ.ศ. 2562 เมื่อวันที่ 2 พฤศจิกายน ระบบตรวจพบบริเวณความกดอากาศต่ำ โดยบริเวณความกดต่ำนั้นได้พัฒนาเป็นพายุพายุดีเปรสชันอย่างรวดเร็ว โดยอยู่ทางหลายร้อยไมล์ทางตะวันออกของหมู่เกาะมาเรียนาเหนือ พายุดีเปรสชันทวีความรุนแรงขึ้นอย่างรวดเร็วและพัฒนาเป็นพายุหมุนเขตร้อนหะลองในวันเดียวกัน พายุยังคงแข็งแกร่งขึ้นเรื่อย ๆ จนถึงระดับพายุไต้ฝุ่น ไต้ฝุ่นหะลองกลายเป็นซูเปอร์ไต้ฝุ่นระดับ 5 ตามมาตราเฮอริเคนแซฟเฟอร์–ซิมป์สัน ในวันที่ 5 พฤศจิกายน ในวันที่ 6 พฤศจิกายน พายุไต้ฝุ่นหะลองเริ่มที่จะเข้าสู่วัฏจักรการแทนที่กำแพงตาและจากการที่ผิวน้ำทะเลมีอุณภูมิลดลง ส่งผลกระทบต่อระบบและการไหลเวียนอากาศภายในพายุทำให้ได้รับผลกระทบอย่างมากและทำให้อ่อนกำลังลงเป็นไต้ฝุ่นประเภทที่ 4 ตามมาตราเฮอริเคนแซฟเฟอร์–ซิมป์สัน ในวันที่ 8 พฤศจิกายนพายุหะลองมีความเร็วลดลงและกลายเป็นพายุหมุนนอกเขตร้อนในเวลาต่อมา

ประวัติทางอุตุนิยมวิทยา 

ประวัติทางอุตุนิยมวิทยาของพายุไต้ฝุ่นหะลอง

วันที่ 2 พฤศจิกายน ตรวจพบบริเวณความกดอากาศต่ำ โดยกำหนดเป็น ระบบที่ 99W และพัฒนาเป็นพายุโซนร้อนในวันเดียวกัน

วันที่ 3 พฤศจิกายน พายุหะลองทวีความรุนแรงมากขึ้นและกลายเป็นพายุไต้ฝุ่น

วันที่ 4 พฤศจิกายน เวลา 7:35 EDT เครื่องมือวัดภาพรังสีแบบ Moderate Imaging Spectroradiometer หรือ MODIS ที่ติดตั้งบนดาวเทียม Terra ของนาซ่า ใช้แสงอินฟาเรดเพื่อวิเคราะห์ความแข็งแกร่งของพายุ พบว่าเป็นพายุที่แรงที่สุด กินพื้นที่ขนาดใหญ่เป็นวงรอบศูนย์กลางของพายุ วัดอุณหภูมิยอดเมฆได้ลบ 80 องศาฟาเรนไฮต์ (-62.2 เซลเซียส) หรือน้อยกว่านั้น การวิจัยของนาซ่าพบว่าอุณหภูมิยอดเมฆที่หนาวเย็นแสดงถึงพายุที่รุนแรงพร้อมศักยภาพในการก่อฝนตกหนัก ต่อมาในเวลา 16:00 EDT พายุไต้ฝุ่นหะลองมีลมแรงมากที่สุดใกล้ 80 นอต (92 ไมล์ต่อชั่วโมง หรือ 148 กิโลเมตรต่อชั่วโมง) ตั้งอยู่ใกล้ละติจูด 17.9 องศาเหนือและลองจิจูด 153.1 องศาตะวันออกประมาณ 613 กิโลเมตรทะเลทางตอนใต้ของเกาะมินามิ โทริชิมะ ประเทศญี่ปุ่น โดยพายุกำลังเคลื่อนไปทางทิศตะวันตกเฉียงเหนือ

วันที่ 5 พฤศจิกายน ไต้ฝุ่นหะลองกลายเป็นซูเปอร์ไต้ฝุ่นระดับ 5 ตามมาตราเฮอริเคนแซฟเฟอร์–ซิมป์สัน

วันที่ 6 พฤศจิกายน พายุหะลองเริ่มที่จะเข้าสู่วัฏจักรการแทนที่กำแพงตาและผิวน้ำทะเลมีการลดอุณหภูมิ ส่งผลกระทบต่อระบบและการไหลเวียนทำให้อ่อนแอลงเป็นไต้ฝุ่นระดับที่ 4

วันที่ 8 พฤศจิกายน พายุหะลองมีความเร็วลดลงและกลายเป็นพายุหมุนนอกเขตร้อนในเวลาต่อมา

อ้างอิง 

พายุหมุนเขตร้อนระดับ 5
พายุหมุนเขตร้อน
พายุไต้ฝุ่น
ฤดูพายุไต้ฝุ่นแปซิฟิก พ.ศ. 2562